Document ID: 31998D0314

ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Μαΐου 1998 για την κατάργηση της απόφασης σχετικά με την ύπαρξη υπερβολικού ελλείμματος στη Σουηδία (98/314/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 104 Γ παράγραφος 12,
τη σύσταση της Επιτροπής,
Εκτιμώντας:
ότι, την 1η Ιανουαρίου 1994, άρχισε το δεύτερο στάδιο για την υλοποίηση της Οικονομικής και Νομισματικής Ένωσης 7 ότι το άρθρο 109 Ε παράγραφος 4 της συνθήκης ορίζει ότι, κατά το δεύτερο στάδιο, τα κράτη μέλη προσπαθούν να αποφύγουν τα υπερβολικά δημοσιονομικά ελλείμματα 7
ότι υπάρχει διαδικασία υπερβολικού ελλείμματος η οποία προβλέπει την έκδοση απόφασης για την ύπαρξη υπερβολικού ελλείμματος και την κατάργηση της απόφασης αυτής μετά τη διόρθωση του υπερβολικού ελλείμματος 7 ότι, κατά το δεύτερο στάδιο, η διαδικασία υπερβολικού ελλείμματος καθορίζεται από το άρθρο 104 Γ της συνθήκης, εκτός από τις παραγράφους 1, 9 και 11 7 ότι το πρωτόκολλο σχετικά με τη διαδικασία του υπερβολικού ελλείμματος, το οποίο προσαρτάται στη συνθήκη, περιλαμβάνει συμπληρωματικές διατάξεις για την εφαρμογή της διαδικασίας υπερβολικού ελλείμματος 7 ότι ο κανονισμός (ΕΚ) αριθ. 3605/93 (1) καθορίζει λεπτομερείς κανόνες και ορισμούς για την εφαρμογή του εν λόγω πρωτοκόλλου 7
ότι, σύμφωνα με σύσταση της Επιτροπής βάσει του άρθρου 104 Γ παράγραφος 6 της συνθήκης, το Συμβούλιο αποφάσισε, στις 10 Ιουλίου 1995, την ύπαρξη υπερβολικού ελλείμματος στη Σουηδία 7 ότι, σύμφωνα με το άρθρο 104 Γ παράγραφος 7, το Συμβούλιο συνέστησε στη Σουηδία να δώσει τέλος στην κατάσταση υπερβολικού ελλείμματος (2) 7
ότι η απόφαση του Συμβουλίου για την ύπαρξη υπερβολικού ελλείμματος καταργείται, σύμφωνα με τις διατάξεις του άρθρου 104 Γ παράγραφος 12 της συνθήκης, εφόσον, κατά τη γνώμη του Συμβουλίου, έχει διορθωθεί το υπερβολικό έλλειμμα στο οικείο κράτος μέλος 7
ότι, για την κατάργηση της απόφασης, το Συμβούλιο ενεργεί μετά από σύσταση της Επιτροπής 7 ότι, από τα στοιχεία που παρείχε η Επιτροπή μετά από την έκθεση που υπέβαλε η Σουηδία πριν από την 1η Μαρτίου 1998, σύμφωνα με τον κανονισμό (ΕΚ) αριθ. 3605/93, προκύπτουν τα ακόλουθα συμπεράσματα:
Το δημοσιονομικό έλλειμμα στη Σουηδία μειώθηκε πολύ αισθητά από το 1993 και έφτασε στο 0,8 % του ΑΕΠ το 1997, ποσοστό που είναι κάτω από την τιμή αναφοράς της συνθήκης. Για το 1998, προβλέπεται πλεόνασμα 0,5 % του ΑΕΠ. Σύμφωνα με την αναθεώρηση του προγράμματος σύγκλισης της Σουηδίας τον Απρίλιο του 1998, το 2001 προβλέπεται πλεόνασμα της τάξης του 3,5 % του ΑΕΠ στους δημόσιους λογαριασμούς.
Ο δείκτης ακαθάριστου δημόσιου χρέους έφτασε στην ανώτατη τιμή του 79,0 % του ΑΕΠ το 1994 και έκτοτε μειώνεται κάθε έτος ως το 76,6 % το 1997 7 ο δείκτης χρέους αναμένεται να μειωθεί περαιτέρω το 1998 και υπολογίζεται η μείωση αυτή να συνεχιστεί τα επόμενα έτη στην αναθεώρηση του προγράμματος σύγκλισης της Σουηδίας τον Απρίλιο του 1998 και να φθάσει το 62,9 % του ΑΕΠ το 2001.
Το έλλειμμα ήταν πολύ κάτω από την τιμή αναφοράς της συνθήκης το 1997 ενώ αναμένεται να υπάρξει πλεόνασμα στον προϋπολογισμό το 1998 το οποίο θα διευρυνθεί μεσοπρόθεσμα 7 ο δείκτης χρέους μειώνεται τα τρία τελευταία έτη και η μείωση αναμένεται να συνεχιστεί τα επόμενα έτη,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Από την συνολική εκτίμηση συνάγεται ότι το υπερβολικό έλλειμμα στη Σουηδία έχει διορθωθεί.
Άρθρο 2
Η απόφαση του Συμβουλίου της 10ης Ιουλίου 1995 για την ύπαρξη υπερβολικού ελλείμματος στη Σουηδία καταργείται.
Άρθρο 3
Η παρούσα απόφαση απευθύνεται στο Βασίλειο της Σουηδίας.
Βρυξέλλες, 1 Μαΐου 1998.

Labels: 2
19
18